 Agaasimuhu waxa uu balan-qaaday in uu ku dedaali doono sidii loo tayayn lahaa waxbarashada, isla markaana loo abuuri lahaa barnaamijyo cusub oo lagu dardar gelinayo tacliinta dalka, waxaanu yidhi Muddada aan xilkan hayo waxaan ku dadaali doonaa aniga oo la kaashanaya masuuliyiinta sare ee wasaaradda waxbarashada oo uu hormood ka yahay wasiirka wasaaradda waxbarashada, wasiiru dawlaha, wasiir ku xigeenka, agaasimaha, dhamaan agaasimayaasha waaxyaha iyo guddoomiyayaasha gobolada iyo guud ahaan qaybaha wasaarada aniga oo la kaashanaya in aanu ka shaqayno sidii aanu kor ugu sii qaadi lahayn tayaynta waxbarashada, waxa kale oo aanu abuuraynaa barnaamijyo lagu tayaynayo, macalinka, manhajka, ardayda, dugsiga iyo bayada waxbarashada, iyada oo isla markaana wax badan dib u eegis lagu samayn doono, waxaanan ka codsanayaa dhamaan ummadda Somaliland in ay masuuliyaddaasi iigu soo duceeyaan iguna garab galaan samaynta tacliin tayo leh inoo abuurta jiil wax ku ool ah oo tayo leh. 